# Bjarne Riis

### Fra Wikipedia, den frie encyklopædi

Du har nye beskeder (forskel fra næstsidste redigering).

Bjarne Riis
Personlig information
Navn | Bjarne Lykkegård Riis
Kælenavn | Ørnen fra Herning
Født | 3. april 1964 (43 år)
Land | Danmark
Holdinformation
Hold | Team CSC
Disciplin | Landevejscykling
Rolle | Sportsdirektør
Ryttertype | All-rounder
Professionelle hold
1986 1987 1988 1989–1991 1992–1993
1994–1995
1996–1999
Roland
Lucas
Toshiba
Castorama
Ceramiche Ariostea
Gewiss-Ballan
Telekom
Holdtræner
1999– | Team CSC
Store sejre
1989 Giro d'Italia, 1 etape 1993 Giro d'Italia, 1 etape 1993 Tour de France, 1 etape 1994 Tour de France, 1 etape 1996 Tour de France, og 2 etaper
1997 Amstel Gold Race
Portal:Cykling

Bjarne Lykkegård Riis (født 3. april 1964 i Herning) var cykelrytter og er nu holdejer af det danske cykelhold Team CSC eller Riis Cycling A/S. Han er far til fem drenge, tre af disse har han sammen med den tidligere håndboldspiller Anne Dorthe Tanderup. De to andre er fra et tidligere ægteskab med Mette Riis. Bjarne Riis erkendte i maj 2007 at han ikke var kommet til sine sejre på ærlig vis, og er nu af Tour de France sociététet slettet fra den officielle vinderliste.

Fik tilnavnet Ørnen fra Herning

## [redigér] Cykelkarriere

### [redigér] Karriere som cykelrytter

| Sprogproblemer Sproget i denne artikel er af lav kvalitet på grund af stavefejl, grammatikfejl eller uklare formuleringer. Artiklen bør revideres eller rettes kraftigt op.

I 1992 fik Rolf Sørensen Bjarne Riis over på det italienske hold Ariostea med sportsdirektør Giancarlo Ferretti.

Bjarne Riis kom første gang på alle danskernes læber, da han under Tour de France i 1993 vandt en etape til Châlons-sur-Marne. Han erobrede også den prikkede bjergtrøje, som han dog måtte aflevere allerede den følgende dag. At Bjarne Riis fik den prikkede trøje fik Jesper Skibby til at udbryde "Hva' fa...., har "Riis'en" fået mæslinger". Bjarne Riis kørte sig til en placering i det samlede klassement som nummer fem, hvilket på det tidspunkt var det bedste danske resultat nogensinde. Den tidligere rekord tilhørte Leif Mortensen, der som sit bedste havde en samlet sjetteplads.

I 1994 blev Bjarne Riis midt under Tour de France syg, hvilket gjorde at han tabte mange minutter på én enkelt bjerg-etape. Han vandt dog en meget flot etape senere i løbet ved at køre i udbrud og senere stikke af fra de andre på flad vej. Bjane Riis kørte solo ca. 30 km med et stærkt felt jagende efter ham og vandt med få sekunder. Han endte som nummer 14 i dette års Tours samlede klassement.

I 1995 var Bjarne Riis den første dansker, som kom på podiet i Paris. Han sikrede sig en samlet 3. plads efter den femdobbelte vinder Miguel Indurain. Det var i denne Tour, at han lagde grunden til sejren i 1996, dels ved at finde opskriften på, hvordan Indurain kunne slås, dels ved at vinde en meget flot etapesejr i Albi.

Bjarne Riis' største triumf kom, da han vandt Tour de France i 1996, hvilket anses for den største præstation inden for dansk cykelsport. I årene efter opstod der mistanke om, at sejren blev vundet ved hjælp af doping, hvilket 25. maj 2007 viste sig at være tilfældet, da Bjarne Riis indrømmede, at han havde brugt doping bl.a. under Tour de France 1996.

"Sejren" blev grundlagt med den meget flotte etapesejr på Hautacam, hvor han præsterede noget af det flotteste cykelløb, der længe har været set. Endelig var der en gul trøje, som kunne og turde angribe. Efter flere gange at have rykket kraftigt og setm at flere af de store navne havde problemer, satte Riis det afgørende ryk ind på et meget stejlt sted, og kun Virenque, Dufaux og Brochard var i stand til at følge med et kort stykke tid. Indurain, Berzin og Olano blev omgående sat, og i følgeskab med Jan Ullrich tabte de lynhurtigt 45 sekunder. Dufaux, Virenque og Brochard var ikke i stand til at holde hjul på Riis, og snart var Riis i ensom majestæt på vej op mod målet på Hautacam. Dagen efter, på etapen til Pamplona, hjalp Riis Jan Ullrich frem til en samlet 2. plads ved at distancere feltet med over 8 min. Undervejs kørte Rominger efter sigende frem til sin løbsdirektør og bad ham om at kontakte Goodefrot (direktør for Deutsche Telecom) for at få Riis til at sætte tempoet ned, så de ikke blev gjort helt til grin. Riis vandt ikke etapen, men blev nr. 2 efter Dufaux og med Virenque som 3 og Ullrich som 4. I Pamplona gik Riis ind på scenen for at være med til at hylde Indurain, der naturligt nok havde håbet på at kunne vinde i sin hjemby. Denne handling var med til at sætte en streg under den illusion af fairplay og sportmanship, som Riis prøvede at udstråle gennem hele sin karriere. En illusion, som desværre bristede i 2007, da han indrømmede dopingmisbrug.

Ugen før Tour de France startede i 1996, vandt han Danmarksmesterskabet i landevejscykling.

I 1997 vandt han forårsklassikeren Amstel Gold Race, da han kørte solo de sidste mange kilometer ind til mål. I 1997-udgaven af Tour de France forventede Bjarne Riis igen at vinde, men det blev i stedet hans unge tyske holdkammerat Jan Ullrich fra Team Telekom, som fik den samlede sejr, mens Bjarne Riis blev nummer 7. Den primære årsag til, at det ikke gik som forventet var, at Bjarne Riis pådrog sig et maveonde, formentlig som følge af en fejlmedicinering i forbindelse med en infektion.

I 1998 skulle han køre som hjælperytter for Jan Ullrich, som ville genvinde sejren fra 1997. Det endte dog med at Marco Pantani tog sejren, og Bjarne Riis sluttede på en samlet 11. plads. Touren dette år er også blevet døbt "Skandale Touren". Festina holdet blev udelukket grundet doping, og man så Riis i rollen som 'patron de peleton', altså ham der var forbindelsesleddet mellem rytterne og løbsledelsen. I parentes bemærket udtalte Laurent Jalabert sig i meget hårde vendinger om den rolle, Riis havde. Touren det år blev afgjort på Col du Galibier, hvor Marco Pantani kørte Ullrich sønder og sammen, selvom Riis forsøgte at hjælpe ham så godt han kunne.

På vej til starten på anden etape af Schweiz Rundt i 1999 ramte Bjarne Riis en kantsten, og styrtede. Efterfølgende fik han skader på albue og knæ, hvilket medførte at han aldrig blev i stand til at genoptage sin karriere. Han traf beslutningen om at opgive sin karriere i foråret 2000.

### [redigér] Karriere som holdejer

Efter at have opgivet sin karriere i foråret 2000, startede han på en ny fase i sit liv, da han i de følgende år opbyggede det første danske cykelhold i Tour de France. Først med sponsorer fra Jack & Jones, senere CSC/Worldonline, herefter CSC/Tiscali - og nu blot CSC som hovedsponsor samt en række mindre sponsorer, deriblandt Alm. Brand, Skoda, Man og Cervélo.

De seneste 2 år er det lykkedes ham at vinde protouren for hold med CSC.

### [redigér] Doping

Den 25. maj 2007 indkaldte Bjarne Riis og Team CSC til et pressemøde den følgende dag omkring doping hos Team Telekom.[1] Her indrømmede han blankt at have anvendt doping i perioden 1993-1998. Efter eget udsagn købte og indtog han EPO på egen hånd [2]. Det fik en blandet modtagelse i pressen, og kulturministeren sagde samme dag, at det var uetiske og amoralske handlinger. Indrømmelsen fik 31. maj 2007 Kanonudvalget til at tage Riis ud af Danmarks eliteidrætskanon. [3]

## [redigér] Litteratur

- Drømmeholdet : Historien om CSC / Lars Werge. - Ekstrabladets Forlag, 2005. 328 sider
- På den store klinge : Tour de France 1996 / Ellegaard, Lasse & Henrik Jul Hansen. - ISBN: 87-7514-030-6, 1996. 231 sider. - ISBN 87-7514-030-6
- Ørnen fra Herning : bogen om Bjarne Riis / Mader, Jørn med forord af Jørgen Leth, og efterskrift af Laurent Fignon. - Hans Reitzel, 1995. 153 sider. - ISBN 87-412-2850-2

## [redigér] Eksterne henvisninger

- Riis Cycling
- Team CSC Professional Cycling Team - officiel website

## [redigér] Kilder

1. ↑ Der Spiegel: Der Leitwolf stolpert hinterher, 24. maj 2007
2. ↑ Berlingske Tidende: Riis: Jeg brugte epo, 25. maj 2007
3. ↑ Riis slettes i dansk idrætskanon - TV2 Sporten

s·d·r
Team CSC

Arvesen • Bak • Blaudzun • Breschel • Cancellara • Cuesta • Goss • Gustov • Haedo • Johansen • Julich • Klostergaard • Kolobnev • Kroon • Ljungqvist • Lund • Michaelsen • O'Grady • Pedersen • Roberts • Sastre • A. Schleck • F. Schleck • C. Sørensen • N. Sørensen • Vande Velde • Voigt • Zabriskie

Tour de France-vindere

1903 Maurice Garin | 1904 Henri Cornet | 1905 Louis Trousselier | 1906 René Pottier | 1907, 1908 Lucien Petit-Breton | 1909 François Faber | 1910 Octave Lapize | 1911 Gustave Garrigou | 1912 Odile Defraye | 1913, 1914, 1920 Philippe Thys | 1919, 1922 Firmin Lambot | 1921 Léon Scieur | 1923 Henri Pélissier | 1924, 1925 Ottavio Bottecchia | 1926 Lucien Buysse | 1927, 1928 Nicolas Frantz | 1929 Maurice Dewaele | 1930, 1932 André Leducq | 1931, 1934 Antonin Magne | 1933 Georges Speicher | 1935 Romain Maes | 1936, 1939 Sylvère Maes | 1937 Roger Lapébie | 1938, 1948 Gino Bartali | 1947 Jean Robic | 1949, 1952 Fausto Coppi | 1950 Ferdi Kübler | 1951 Hugo Koblet | 1953–1955 Louison Bobet | 1956 Roger Walkowiak | 1957, 1961–1964 Jacques Anquetil | 1958 Charly Gaul | 1959 Federico Bahamontes | 1960 Gastone Nencini | 1965 Felice Gimondi | 1966 Lucien Aimar | 1967 Roger Pingeon | 1968 Jan Janssen | 1969–1972, 1974 Eddy Merckx | 1973 Luis Ocaña | 1975, 1977 Bernard Thévenet | 1976 Lucien Van Impe | 1978, 1979, 1981, 1982, 1985 Bernard Hinault | 1980 Joop Zoetemelk | 1983, 1984 Laurent Fignon | 1986, 1989, 1990 Greg LeMond | 1987 Stephen Roche | 1988 Pedro Delgado | 1991–1995 Miguel Induráin | 1996 Bjarne Riis | 1997 Jan Ullrich | 1998 Marco Pantani | 1999–2005 Lance Armstrong | 2006 Floyd Landis | 2007 Alberto Contador

Hentet fra "http://da.wikipedia.org../../../b/j/a/Bjarne_Riis_e182.html"

Kategorier: Artikler med sprogproblemer | Team Danmarks sportskanon | Cykelryttere fra Danmark | Tour de France-vindere | Født i 1964

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Español
- Suomi
- Français
- Ido
- Italiano
- 日本語
- Lëtzebuergesch
- Nederlands
- ‪Norsk (bokmål)‬
- Polski
- Svenska